open-index/open-wikipedia-markdown huggingface dataset:
கசுக்கொட்டை வெண்வயிறு எலி

**கசுகொட்டை வெண்வயிறு எலி** (*Chestnut white-bellied rat*)(*நிவிவென்டர் புல்வெசென்சு*) என்பது முரிடே குடும்பத்தில் உள்ள ஒரு கொறிணி சிற்றினம் ஆகும். இது ஒரு தனித்துவமான பிரகாசமான கசுக்கொட்டை நிற மேற்தோலினையும் வெண்ணிற கீழ்-தோலினையும் கொண்ட சிறிய எலி ஆகும். மேல் தோலின் நிறம் மிகவும் பிரகாசத்திலிருந்து மந்தமான பழுப்பு வரை மாறுபடும். உடலின் பக்கமானது மேல் மற்றும் கீழ்த்தோல் சந்திக்கும் தனித்துவமான விளிம்பைக் கொண்டுள்ளது. வால் மேற்புறம் பெரும்பாலும் பழுப்பு நிறத்தில் இருக்கும்; அதே சமயம் அடிப்பகுதி வெண்மை முதல் சதை நிறத்தில் இருக்கும். இந்த இனம் பெரும்பாலும் தொந்தரவு மற்றும் இடையூறு இல்லாத வன வாழ்விடங்களில் காணப்படுகிறது. இந்த சிற்றினம் கிழக்கு இமயமலையின் காடுகளில் விதைகளைப் பதுக்கி வைப்பதாக அறியப்படுகிறது.

இது வங்காளதேசம், கம்போடியா, சீனா, இந்தியா, இந்தோனேசியா, லாவோஸ், மலேசியா, நேபாளம், பாகிஸ்தான், தாய்லாந்து மற்றும் வியட்நாம் ஆகிய நாடுகளில் காணப்படுகிறது .

## மேற்கோள்கள்

* முஸ்ஸர், ஜி., லுண்டே, டி., அப்லின், கே. & மோலூர், எஸ்.2008. நிவிவென்டர் ஃபுல்வெசென்ஸ் . 2008 IUCN அச்சுறுத்தப்பட்ட உயிரினங்களின் சிவப்பு பட்டியல். 9 ஜூன் 2009 அன்று பதிவிறக்கம் செய்யப்பட்டது.
*
சுமத்திரா வெண்வயிறு எலி

**சுமத்திரா வெண்வயிறு எலி** (*Montane Sumatran white-bellied rat*)(*நிவிவென்டர் பிரெட்டர்னசு*), **சுமத்திரா மலை நிவிவென்டர்** என்றும் அழைக்கப்படுகிறது. இது முரிடே குடும்பத்தில் உள்ள கொறிணி சிற்றினமாகும். இது இந்தோனேசியாவின் மேற்கு சுமாத்திரா மலைகளில் உள்ள மலைக்காடுகளில் காணப்படுகிறது.

## மேற்கோள்கள்
லியோபோல்டாமிசு

***லியோபோல்டாமிசு*** (*Leopoldamys*) என்பது தென்கிழக்கு ஆசியாவைச் சேர்ந்த முரிடே குடும்பத்தில் உள்ள கொறித்துண்ணிகளின் பேரினமாகும். இது பின்வரும் சிற்றினங்களைக் கொண்டுள்ளது:

* சன்டைக் மலை நீண்ட வால் பெரும் எலி (*லியோபோல்டாமிசு சிலியடசு*)
* திவாங்கரா நீண்ட வால் பெரும் எலி (*லியோபோல்டாமிசு திவாங்கரை*)
* எட்வர்ட் நீண்ட வால் பெரும் எலி (*லியோபோல்டாமிசு எட்வர்சி*)
* மில்லட் நீண்ட வால் பெரும் எலி (*லியோபோல்டாமிசு மில்லெட்டி*)
* நெயில் நீண்ட வால் பெரும் எலி (*லியோபோல்டாமிசு நெய்லி*)
* நீண்ட வால் பெரும் எலி (*லியோபோல்டாமிசு சபானசு*)
* மெந்தாவாய் நீண்டவால் பெரும் எலி (*லியோபோல்டாமிசு சிபோரானசு*)

## மேற்கோள்கள்

பகுப்பு:கொறிணிகள்
பகுப்பு:பாலூட்டிப் பேரினங்கள்
சைபீரியன் மணல் உப்புக்கொத்தி

thumb|250x250px| ஸ்கார்பரோ, எசு.இ. குயின்சுலாந்து, ஆத்திரேலியா
thumb|250x250px
[thumb|250x250px| [இந்தியாவின் குஜராத்தின் ஜாம்நகரில்]]
[thumb|250x250px| இந்தியாவின் [ஒடிசாவில் உள்ள சில்கா ஏரியில் சைபீரியன் மணல் உப்புக்கொத்தி]]
**சைபீரியன் மணல் உப்புக்கொத்தி** ( *Siberian sand plover* ) என்பது  உப்புக்கொத்தி குடும்பத்தைச் சேர்ந்த ஒரு சிறிய பறவை ஆகும். பன்னாட்டு பறவையியலாளர்கள் சங்கம் சிறிய மணல் உப்புக்கொத்தியில் இருந்து இப்பறவையையும், திபெத்திய மணல் உப்புக்கொத்தியையும்  பிரித்து இதற்கு சைபீரியன் மணல் உப்புக்கொத்தி என பெயரிட்டது.

## பரவல்
இது வடகிழக்கு சைபீரியாவில் கடலோர சமவெளிகளில் இனப்பெருக்கம் செய்கிறது. இதன் வாழிட எல்லையின் கிழக்கு பகுதியில் மங்கோலியன் உப்புக்கொத்தியின் வாழிடப் பகுதி உள்ளது. இது அலாசுகாவிலும் இனப்பெருக்கம் செய்கிறது. இது வெற்றுத் தரையில் குழிவான இடத்தில்  கூடு கட்டி, அதில் மூன்று முட்டைகளை இடுகிறது. இந்த இனம் குளிர்காலத்தில் கிழக்கு மற்றும் தென்கிழக்கு ஆசியாவில் மணல் நிறைந்த கடற்கரைகளை நோக்கி  வலசை போகிறது.

## விளக்கம்
இந்த சைபீரியன் உப்புக்கொத்தியானது நீண்ட கால்களையும், நீண்ட அலகையும் கொண்டது. இனப்பெருக்கம் செய்யும் காலத்தில் ஆண் பறவைகளுக்கு சாம்பல் முதுகும், வெள்ளை அடிப்பகுதியும் இருக்கும். நெஞ்சு, நெற்றி, கழுத்து போன்றவை கஷ்கொட்டை நிறத்ததில் இருக்கும். கண் வழியாக ஒரு கரும்பட்டை செல்லும். இப்பறவ்வைகள் பால் ஈருருமை கொண்டவை. இந்தப் பறவைகளில் இளம் பறவைகளுக்கு கஷ்கொட்டை நிறம் இருப்பதில்லை. மேலும் குளிர்காலத்தில் இப்பறவைகளின் தலையில் செம்பழுப்பு  குறிப்பு காணப்படும். கால்கள் கருமையாகவும், அலகு கருப்பு நிறத்தில் இருக்கும்.

இந்த இனப் பறவைகளின் சிறகுத்தோற்றமானது மணல் உப்புக்கொத்தியுடன் மிகவும் ஒத்திருக்கும்.

## சூழலியல்
சைபீரியன் உப்புக்கொத்தியானது பூச்சிகள், ஓடுடைய கணுக்காலிகள், வளையப் புழுகள் போன்றவற்றை உண்கிறது.

ஆப்பிரிக்க-யூரேசிய வலசை போகும் நீர்ப்பறவைகளுக்கான பாதுகாப்பு ஒப்பந்தம் (AEWA) பொருந்தும் இனங்களில் சைபீரியன் மணல் உப்புக்கொத்தியும் இடம்பெற்றுள்ளது.

## அடையாளம்
சைபீரியன் மணல் உப்புக்கொத்தியை  பெரிய மணல் உப்புக்கொத்தியில்  இருந்து வேறுபடுத்தும் காரணிகளில் அளவு குறிப்பிடத்தக்க ஒன்றாக உள்ளது. சைபீரியன் மணல் உப்புக்கொத்தி சற்று சிறியதாக இருக்கும். இருப்பினும், தனித்தனியாகப் பார்க்கும்போது அளவை மட்டும் நம்புவது உகந்தது அல்ல. அலகின் நீளம் இதன் மற்றொரு தனிச்சிறப்பு அம்சமாகும். சைபீரியன் மணல் உப்புக் கொத்திக்கு உள்ள பெரிய அலகுடன் ஒப்பிடும்போது மணல் உப்புக் கொத்தி குறுகிய அலகைக் கொண்டுள்ளது. சைபீரியன் மணல் உப்புக் கொத்தியின் கால்களின் நிறம் பொதுவாக கருப்பு முதல் சாம்பல் வரை இருக்கும். அதே சமயம்  மணல் உப்புக்கொத்தியின் கால்கள் சாம்பல் நிறத்தில் இருந்து மஞ்சள் நிறம் வரை இருக்கும்.

## மேற்கோள்கள்

## வெளி இணைப்புகள்

*
*

பகுப்பு:காணொளிக் கோப்பு உள்ள கட்டுரைகள்
பகுப்பு:ஆசியப் பறவைகள்
பகுப்பு:உப்புக்கொத்திகள்
தாலியம் முப்புளோரைடு

**தாலியம் முப்புளோரைடு** (*Thallium trifluoride*) TlF3 என்ற மூலக்கூற்று வாய்ப்பாட்டால் குறிக்கப்படும் ஒரு வேதிச் சேர்மமாகும். இது ஒரு வெண்மையான திடப்பொருள் ஆகும். சாத்தியமான இரண்டு தாலியம் புளோரைடுகளில் ஒன்று என்பதைத் தவிர இச்சேர்மம் கோட்பாட்டு ரீதியிலான ஆர்வத்தை மட்டுமே கொண்டுள்ளது. கட்டமைப்பில் எட்டு ஒருங்கிணைப்புகள் கொண்ட தாலியம் மையங்கள் (Tl(III))  பிசுமத் முப்புளோரைடின் அதே கட்டமைப்பையே ஏற்றுக்கொண்டுள்ளன. மற்றொரு பல்லுருவம் இருப்பதற்கான சில சாண்ருகளும் உள்ளன.
## மேற்கோள்கள்

பகுப்பு:தாலியம்(III) சேர்மங்கள்
பகுப்பு:புளோரைடுகள்
இரேனியம் டெட்ராபுளோரைடு

**இரேனியம் டெட்ராபுளோரைடு** (*Rhenium tetrafluoride*) ReF4 என்ற மூலக்கூற்று வாய்ப்பாட்டால் குறிக்கப்படும் ஒரு வேதிச் சேர்மமாகும். இரேனியமும் புளோரினும் வினைபுரிந்து இந்த இருமச் சேர்மம் உருவாகிறது.
## தயாரிப்பு
இரேனியம் அறுபுளோரைடு சேர்மத்துடன் ஐதரசன், இரேனியம், அல்லது கந்தக டைஆக்சைடு சேர்த்து ஒடுக்க வினைக்கு உட்படுத்தினால் இரேனியம் டெட்ராபுளோரைடு உருவாகிறது:
::

::

::
## இயற்பியல் பண்புகள்
இரேனியம் டெட்ராபுளோரைடு a = 1.012 நானோமீட்டர், c = 1.595 நானோமீட்டர் என்ற செல் அளவுருக்களுடன் நாற்கோண கட்டமைப்பில் நீல நிற படிகங்களாக உருவாகிறது. 
இரேனியம் டெட்ராபுளோரைடு தண்ணீருடன் வினைபுரிகிறது. வெப்பப்படுத்தினால் கண்ணாடியை அரிக்கிறது.
## மேற்கோள்கள்

பகுப்பு:இரேனியம்(IV) சேர்மங்கள்
பகுப்பு:புளோரைடுகள்
ஆத்தூம்

**ஆத்தூம்** (Atum) உலகை அழிக்க வல்ல பண்டைய எகிப்தியக் கடவுள் ஆவார்.  இவரின் மனைவி *இயுசாசெத்* மற்றும் குழந்தைகள் *சூ* மற்றும் *டெப்நெத்* ஆவர். ஆத்தூம் கடவுள் இரட்டை மணிமுடி அணிந்துள்ளார். ஆத்தும் கடவுள் மாலை சூரியனுடன் நெருங்கிய தொடர்புடையது. ஆதிகால கடவுளாகவும், மாலை சூரியனாகவும், சாத்தான் மற்றும் பாதாள உலக தொடர்புகளைக் கொண்டுள்ளது.  எகிப்தின் துவக்க வம்ச காலத்திலும், பழைய எகிப்து இராச்சிய காலத்தில் ஆத்தும் கடவுளின் வழிபாடு பரவியது. எகிப்தின் மத்தியகால இராச்சியம் மற்றும் புதிய எகிப்திய இராச்சிய காலத்திலும் ஆத்தும் கடவுள் தொடர்ந்து வழிபடப்பட்டார்.  பிந்தைய கால எகிப்து இராச்சியத்தில் ஆத்தும் கடவுளின் வழிபாடு படிப்படியாக மறையத் தொடங்கியது.

## தோற்றம்
உலகப் படைப்புக் கடவுள் பிதா எனில் உலகை அழிக்கும் கடவுள் ஆத்தூம் ஆவர்.  பிரமிடு உரைகளில் ஆத்தூம் கடவுள் பற்றிய பல குறிப்புகள் உள்ளது. இக்குறிப்புகளில் ஆத்தூம் கடவுள் பார்வோனைப் படைப்பவராகவும், தந்தையாகவும் சித்தரிக்கப்படுகிறார். ஆத்தூம் கடவுள் எவ்வாறு உருவானது என்பதற்கு பல எழுத்துக்கள் உள்ளது.  ஹீலியோபாலிட்டன் பார்வையின் படி, ஆத்தூம் கடவுள் முதலில் தனது முட்டையில் ஆதிகால நீரில் இருந்து, ஆதிகால வெள்ளத்தின் போது பிறந்தான் என்றும் அவனுக்குப் பிறகு உருவாக்கப்பட்ட எல்லாவற்றிற்கும் ஆதாரமாக மாறினான். மெம்பிஸ் நகர பூசாரிகள், படைப்புக் கடவுளான தாவ், ஆத்தூம் கடவுளை மிகவும் அறிவார்ந்த முறையில் உருவாக்கினார் என்று நம்பினர். ஹெல்லியோபோலிஸ் நகரத்தில் ஆத்தூம் கடவுளுக்கான கோயில் இருந்தது. 
## பங்கு
.

பழைய இராச்சியத்தில், இறந்த பார்வோனின் ஆன்மாவை, கடவுள் ஆத்தூம் பிரமிடிலிருந்து விண்மீன்கள் நிறைந்த வானத்திற்கு தூக்கிச் செல்வதாக எகிப்தியர்கள் நம்பினர். சவப்பெட்டி உரைகளில், கடவுள் ஆத்தூம், கடவுள் ஒசிரிசுடன் நெருக்கமாக அறியப்படுகிறார். எகிப்தின் இருபதாம் வம்ச காலத்தில் (கிமு. 1184-1153) இரா, ஆத்தோர் மற்றும்  ஆத்தோர் கடவுள்கள் சித்தரிக்கப்பட்டுள்ளனர்.

## இதனையும் காண்க
* பண்டைய எகிப்தியக் கடவுள்கள்
## மேற்கோள்கள்

பகுப்பு:எகிப்தியக் கடவுள்கள்
பகுப்பு:எகிப்திய தொன்மவியல்
இராஜ் பகதூர்

**இராஜ் பகதூர்** (*Raj Bahadur*)(1912-1990) என்பவர் இந்தியத் தேசிய காங்கிரசின் தலைவரும், இராசத்தான் மாநிலத்திலிருந்து இந்திய அரசியலமைப்பு நிர்ணய மன்றத்தின் உறுப்பினரும் ஆவார். இவர் இந்திய விடுதலைக்குப் பின்னர் சுதந்திர இந்தியாவின் முதல் சுற்றுலாத் துறை அமைச்சர் ஆவார்.

## அரசியல்
இராஜ் பகதூர் பாரத்பூர் மக்களவைத் தொகுதியிலிருந்து மக்களவைக்கு மூன்று முறை உறுப்பினராகத் தேர்ந்தெடுக்கப்பட்டார். 1956-57ஆம் ஆண்டு தொலைத்தொடர்பு அமைச்சராகவும் பணியாற்றினார். இவர் 1980-ல் பரத்பூரிலிருந்து இராசத்தான் சட்டமன்றத்திற்கு உறுப்பினராகத் தேர்ந்தெடுக்கப்பட்டார். இராஜ் பகதூர் நேபாளத்திற்கான இந்தியத் தூதராகவும் பணியாற்றினார்.

## இறப்பு
இராஜ் பகதூர் 22 செப்டம்பர் 1990 அன்று புது தில்லியில் இறந்தார்.

## மேற்கோள்கள்


## வெளி இணைப்புகள்
* ராஜ் பகதூர் சுயசரிதை

பகுப்பு:1ஆவது மக்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:இந்திய அமைச்சர்கள்
பகுப்பு:1990 இறப்புகள்
பகுப்பு:1912 பிறப்புகள்
இந்தியாவின் பழமையான வங்கிகளின் பட்டியல்

**இந்தியாவின் பழமையான வங்கிகளின் பட்டியல்** (*List of oldest banks in India*) என்பது 18 மற்றும் 19ஆம் நூற்றாண்டுகளில் நிறுவப்பட்ட நிதி நிறுவனங்களின் பட்டியல் ஆகும். 1850க்கு முன் நிறுவப்பட்ட அனைத்து நிதி நிறுவனங்களையும் உள்ளடக்கிய இந்தியாவின் நாற்பது பழமையான வங்கிகள் கீழே பட்டியலிடப்பட்டுள்ளன.

## வங்கிகள்
இந்தியாவின் மிகப் பழமையான வங்கி *தி மெட்ராஸ் வங்கி* (1683) ஆகும். இதைத் தொடர்ந்து 1720-ல் நிறுவப்பட்டது பாம்பே வங்கி. பின்னர் 1770-ல் இந்துசுதான் வங்கி நிறுவப்பட்டது.

இன்றும் செயல்பாட்டில் உள்ள மிகப் பழமையான வங்கி பாரத ஸ்டேட் வங்கி ஆகும். இது கல்கத்தா வங்கி எனத் தோற்றுவிக்கப்பட்டது. இந்த வங்கி 1806-ல் பத்தாவது வங்கியாக நிறுவப்பட்டது.

## தலைமையகத்தின் இடங்கள்
மேலே உள்ள அட்டவணையில் குறிப்பிடப்பட்டுள்ள வங்கிகளின் தலைமையகங்களின் நகரங்கள் அடிப்படையில் பட்டியலிடப்பட்டுள்ளன.

## மேலும் பார்க்கவும்

* இந்தியாவில் வங்கி

## மேற்கோள்கள்


## வெளி இணைப்புகள்

* இந்திய ரிசர்வ் வங்கியால் பராமரிக்கப்படும் பட்டியல்
* இந்தியாவில் வங்கி பரிணாமம்
* 
* இந்தியாவில் வங்கி வரலாறு

பகுப்பு:இந்திய வங்கிகள்
பீகார் வடக்கு கிராம வங்கி

**பீகார் வடக்கு கிராம வங்கி** (*Uttar Bihar Gramin Bank*, உத்தர் பீகார் கிராமின் வங்கி**)** என்பது இந்தியாவின் பீகார் மாநிலத்தில் உள்ள ஒரு மண்டல ஊரக வங்கி ஆகும். இது இந்திய அரசின் நிதி அமைச்சகத்துக்குச் |சொந்தமான வங்கி. கிளை வலையமைப்பு, பணியாளர்கள் எண்ணிக்கை மற்றும் செயல்பாட்டுப் பரப்பு ஆகியவற்றின் அடிப்படையில் இந்தியாவிலுள்ள மிகப்பெரிய மண்டல ஊரக வங்கிகளில் இதுவும் ஒன்றாகும்.

மண்டல ஊரக வங்கிச் சட்டம், 1976 (21-ன் 1976) 23 ஏ பிரிவின் துணைப் பிரிவு (1)-ன் கீழ் இந்திய நிதி அமைச்சகம் அரசிதழில் 1976ஆம் ஆண்டில் வெளியிட்ட அறிவிப்பின்படி, **உத்தர பீகார் க்ஷேத்ரிய கிராமின் வங்கி** மற்றும் **கோசி க்ஷேத்ரிய கிராமின் வங்கி** (பிராந்திய கிராமப்புற வங்கிகளை மாற்றுதல்) ஆகியவற்றை இணைத்து இந்த வங்கியை இந்திய அரசு உருவாக்கியது. இது பீகார் மாநிலத்தில் உள்ள இந்திய மத்திய வங்கியால், இப்பகுதியின் ஒரே மண்டல ஊரக வங்கி என்ற வகையில் நிதிநல்கை செய்யப்படுகிறது. உத்தர பீகார் கிராமின் வங்கியின் தலைமையகம் முசாபர்பூரில் செயல்படுகிறது.

2023 ஆகத்து திங்களின்படி பீகார் வடக்கு கிராம வங்கியின் தலைவர் சோஹைல் அகமது ஆவார்.http://www.ubgb.in/executive.aspx

## வட்டார அலுவலகம்
பீகார் வடக்கு கிராம வங்கி 14 வட்டார அலுவலகங்களைக் கொண்டுள்ளது.

* அராரியா, ஏடிபி சௌக், அராரியா.
* பெட்டியா, சந்தை நிலையம்பெட்டியா.
* சப்ரா, தஹியவன், சப்ரா.
* தர்பங்கா, தேவேந்திர லோக், லஹ்ரியாசரை, தர்பங்கா.
* கோபால்கஞ்ச், வைபவ் உணவக வளாகம், கோபால்கஞ்ச்.
* ஹாஜிப்பூர், ஹாஜிபூர்.
* ஜஞ்சர்பூர், கிராந்தி பவன், ஜஞ்சர்பூர், மதுபானி.
* மதுபானி, பரிஷத் பஜார், மதுபானி.
* மோதிஹரி, நாராயண் வளாகம், பாலுவா தால், மோதிஹரி.
* முசாபர்பூர், ராம்ரேகா வளாகம், முசாபர்பூர்.
* பூர்ணியா, ஸ்ரீ நகர் ஹடா, பூர்ணியா.
* சகார்சா, டிபி சாலை, சஹர்சா.
* சீதாமரி, தும்ரா சாலை, சீதாமரி.
* சீவான், ராஜ்வான்சி நகர், சிவன்.

## செயல்படும் பகுதிகள்
பீகார் வடக்கு கிராம வங்கி பீகார் மாநிலத்தில் 18 மாவட்டங்களில் 1032 கிளைகளின் ஒருங்கிணைப்பு மூலம் செயல்படுகிறது.

* அராரியா
* தர்பங்கா
* கிழக்கு சம்பாரண்
* கோபால்கஞ்ச்
* கதிஹார்
* கிஷன்கஞ்ச்
* மாதேபுரா
* மதுபானி
* முசாபர்பூர்
* பூர்ணியா
* சஹர்சா
* சரண்
* ஷியோஹர்
* சீதாமர்ஹி
* சீவான்
* சுபால்
* மேற்கு சம்பாரண்
* வைஷாலி

உத்தர பீகார் கிராமின் வங்கியின் இந்திய நிதிசார் முறைமைக் குறியீடு (IFSC):CBIN0R10001 

## விருது
வேளாண்மைக்கும் ஊர்ப்புற வளர்ச்சிக்குமான தேசிய வங்கி ஏற்பாடு செய்த மாநில கடன் கருத்தரங்கில், மண்டல ஊரகப் பிரிவில் சுய உதவிக் குழுக்களை வங்கியுடன் இணைத்த வகையில் சிறந்த செயல்பாட்டிற்காக வங்கிக்கு விருது வழங்கப்பட்டது.

## ஆட்சேர்ப்பு
ஒவ்வொரு ஆண்டும் வங்கி பணியாளர் தேர்வாணையம் நடத்தும் பொது எழுத்துத் தேர்வு மூலம் வங்கி அதிகாரிகள் நியமனம் செய்யப்படுகின்றனர்.

## மேலும் பார்க்கவும்

* இந்தியாவில் வங்கி
* இந்தியாவில் உள்ள வங்கிகளின் பட்டியல்
* இந்திய ரிசர்வ் வங்கி
* மண்டல ஊரக வங்கி
* இந்திய நிதி அமைப்பு குறியீடு

## மேற்கோள்கள்

## வெளி இணைப்புகள்
* பீகாரின் மாநில அளவிலான வங்கியாளர் குழு
* 40 வங்கிகளுக்கான நிதி சேர்த்தல் திட்டம்

பகுப்பு:1976 நிறுவனங்கள்
பகுப்பு:மண்டல ஊரக வங்கிகள்
பகுப்பு:இந்திய அரசுத்துறை நிறுவனங்கள்
பகுப்பு:பீகார்
இரிடியம் முப்புளோரைடு

**இரிடியம் முப்புளோரைடு** (*Iridium trifluoride*)  IrF3 என்ற மூலக்கூற்று வாய்ப்பாட்டால் குறிக்கப்படும் ஒரு வேதிச் சேர்மமாகும். இரிடியமும் புளோரினும் வினைபுரிந்து இந்த இருமச் சேர்மம் உருவாகிறது.
## தயாரிப்பு
இரிடியம் எக்சாபுளோரைடு சேர்மத்துடன் உலோக இரிடியத்தைச் சேர்த்து ஒடுக்கவினைக்கு உட்படுத்தினால் இரிடியம் முப்புளோரைடு உருவாகிறது:

::

இரிடியம்(IV) புளோரைடு சேர்மத்தை 430–450 °செல்சியசு வெப்பநிலைக்கு சூடுபடுத்தினால் சிதைவு வினை நிகழ்ந்து இரிடியம் முப்புளோரைடு கிடைக்கும்:

::
## இயற்பியல் பண்புகள்
இரிடியம் முப்புளோரைடு கருப்பு நிறத்தில் படிகங்களாகக் காணப்படுகிறது. 
## மேற்கோள்கள்

பகுப்பு:இரிடியம் சேர்மங்கள்
பகுப்பு:புளோரைடுகள்
பகுப்பு:பிளாட்டினம் குழு ஆலைடுகள்
சன்டைக் மலை நீண்ட வால் பெரும் எலி

**சன்டைக் மலை நீண்ட வால் பெரும் எலி** (*Sundaic mountain leopoldamys*)( *லியோபோல்டாமிசு சிலியடசு*) என்பது முரிடே குடும்பத்தைச் சேர்ந்த கொறிக்கும் சிற்றினமாகும். இது முன்பு எட்வர்ட் நீண்ட வால் பெரும் எலியின் துணையினமாகக் கருதப்பட்டது.  மேலும் இது ஒரு ஒத்த பெயரைக் கொண்டுள்ளது: *லியோபோல்டாமிசு செட்டிகர்*.

சுமாத்திரா, இந்தோனேசியா மற்றும் தீபகற்ப மலேசியாவின் மலைக்காடுகளில் சன்டைக் மலை நீண்ட வால் பெரும் எலி காணப்படுகிறது. பொதுவாக  உயரத்திற்கு மேல் உள்ளப் பகுதிகளில் காணப்படும். இது முதன்மை மற்றும் சீரழிந்த வெப்பமண்டல ஈரமான காடுகளின் நிலப்பரப்பில் வாழும்.

சன்டைக் மலை நீண்ட வால் பெரும் எலி பன்னாட்டு இயற்கைப் பாதுகாப்புச் சங்கத்தின் செம்பட்டியலில் தீவாய்ப்புக் கவலை குறைந்த இனமாகப் பட்டியலிடப்பட்டுள்ளது. இது பரவலாக வாழிடப் பகுதியில் காணப்படுவதாலும், இதன் எண்ணிக்கைப் பல பாதுகாக்கப்பட்ட பகுதிகளில் காணப்படுவதாலும், வாழ்விட மாற்றத்திற்கான சகிப்புத்தன்மையின் அளவு காரணமாக இதன் காப்பு நிலை வரையறுக்கப்பட்டது. இருப்பினும், மரம், விறகு மற்றும் விவசாய நிலங்களுக்காக இதன் வாழ்விடமான காடுகள் அழிவதால், இதன் எண்ணிக்கை குறைந்து கொண்டே வருகிறது.

## மேற்கோள்கள்

பகுப்பு:கொறிணிகள்
லால்சுயா கோல்னி

**லால்சுயா கோல்னி** (*Lalzuia Colney*) ஓர் இந்தியக் கல்வியாளரும் மிசோ இலக்கியத்தின் எழுத்தாளரும் ஆவார்.

## தொழில்
அரசு சம்பாய் கல்லூரியின் முன்னாள் மாணவரான இவர் மிசோரம் கேவிஎம் உயர்நிலைப் பள்ளியில் ஆசிரியராக உள்ளார்.  பல புத்தகங்களை எழுதியுள்ள இவர் பிறரால் வெளியிடப்பட்ட புத்தகங்களுக்கு அத்தியாயங்களை வழங்கியுள்ளார். இவரது சில புத்தகங்கள் மிசோரமில் கல்விப் படிப்புகளுக்கும்  இந்திய இடைநிலைக் கல்விச் சான்றிதழ் (ICSE) தேர்வுகளுக்கும் பரிந்துரைக்கப்படுகின்றன.

## விருதுகள்

* "ஏ பெக் ரோபி சுங்கா " என்ற இவரது புத்தகம், 2014 இல் ஆண்டின் புத்தக விருதை வென்றது.
* இலக்கியத்திற்கான இவரது பங்களிப்புகளுக்காக 2010 ஆம் ஆண்டில், இந்திய அரசு இவருக்கு இந்தியாவின் நான்காவது உயரிய குடிமகன் விருதான பத்மசிறீ விருதை வழங்கியது.

## இதனையும் காண்க

* மிசோ இலக்கியம்

## சான்றுகள்

## வெளி இணைப்புகள்
* 

பகுப்பு:வாழும் மக்கள்
பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
ரோமுவால்ட் டி'சோசா

**ரோமுவால்ட் டி'சோசா** (*Romuald D'Souza*) (20 டிசம்பர் 1925 - 1 நவம்பர் 2019) இந்தியவைச் சேர்ந்த இயேசு சபை குரு ஆவார்.

## சுயவிவரம்
கோவாவின் அல்டோனாவில் பிறந்த இவர் 1958 இல் பெல்ஜியத்தில் பாதிரியாராக நியமிக்கப்பட்டார். அமெரிக்காவின் நியூயார்க் நகரத்தில் உள்ள போர்தாம் பல்கலைக்கழகத்தில் முதுகலைப் பட்டம் பெற்றார். அதன் பிறகு நியூயார்க் நகரத்தின் கொலம்பியா பல்கலைக்கழகத்தில் மேலும் படித்தார்.

## பணிகள்

1962 இல் இந்தியா திரும்பிய இவர் 1967 இல் புனே புனித வின்சென்ட் உயர்நிலைப் பள்ளியின் முதல்வராகப் பொறுப்பேற்றார். 1978 இல் கோவாவின் போர்வோரிமில் சேவியர் வரலாற்று ஆராய்ச்சி மையத்தை நிறுவினார். 1982 முதல் 1989 வரை ஜம்சேத்பூரிலுள்ள சேவியர் மேலாண்மைப் பள்ளியின் இயக்குநராகப் பணியாற்றினார். 1987 இல், புவனேசுவரத்தில் சேவியர் மேலாண்மை நிறுவனத்தை நிறுவி, 1993 வரை அதன் இயக்குநராக இருந்தார். 1993 இல், கோவாவின் பனஜியிலுள்ள சேவியர் மேலாண்மை நிறுவனத்தை நிறுவி, அதன் இயக்குநராக 2004 வரை பணியாற்றினார்.

தெற்காசியாவின் மேலாண்மை மேம்பாட்டு நிறுவனங்களின் சங்கம், அகில இந்திய மேலாண்மை படிப்புகள் வாரியம், கோவா பல்கலைக்கழகத்தின் நிர்வாகக் குழு, உட்கல் பல்கலைக்கழகத்தின் கல்விக் குழு போன்ற பல்வேறு கல்வி நிறுவனங்களில் உறுப்பினராகப் பணியாற்றினார். அமெரிக்க ஐக்கிய நாடுகளின் மேலாண்மை கழகம், சர்வதேச உளாவியளார்கள் அமைப்பு மற்றும் அமெரிக்க உளாவியளார்கள் சங்கம் ஆகியவற்றின் தொழில்முறை உறுப்பினராக இருந்தார். மேலும்,வணிக நெறிமுறைகள், மன அழுத்த மேலாண்மை, மனோவியல் மற்றும் நிறுவன நடத்தை ஆகியவற்றைக் கற்பித்தார். கோவாவில் தற்போது செயல்படாத மரியன் நல்வாழ்வு மேலாண்மை நிறுவனத்தையும் நிறுவினார்.

## விருது
26 ஜனவரி 2010 அன்று, இந்திய அரசு, இவருக்கு, கல்வி மற்றும் இலக்கியத்தில் இவரது பங்களிப்பிற்காக, இந்தியாவின் நான்காவது உயரிய குடிமகன் விருதான பத்மஸ்ரீ விருதை வழங்கியது.

## சான்றுகள்

## வெளி இணைப்புகள்
* Meet the tireless, ageless institution builder | Goa News - Times of India

பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
பகுப்பு:கோவா நபர்கள்
பகுப்பு:2019 இறப்புகள்
பகுப்பு:1925 பிறப்புகள்
வசிபுதீன் தாகர்

**பயாஸ் வசிபுதீன் தாகர்** (*Faiyaz Wasifuddin Dagar*) துருபத் வகையைச் சேர்ந்த இந்தியப் பாரம்பரிய பாடகர் ஆவார். துருபத் பாடகர் நசீர் பயாசுதின் தாகரின் மகனான இவர் தனது தந்தையின் இறப்பிற்குப் பிறகு தனியாகப் பாடினார். இவருக்கு 2010 இல் பத்மசிறீ விருது வழங்கப்பட்டது 

## வாழ்க்கை மற்றும் பயிற்சி
வசிபுதீன் தாகர் நசீர் பயாசுதீன் தாகரின் மகனும், தாகர் வானியின் நசீர் சாகிருதீன் தாகரின் மருமகனும் ஆவார். தாகர் ஐந்து வயதிலிருந்தே தனது தந்தை மற்றும் இளைய மாமாவின் கீழ் பெரும்பாலான பயிற்சிகளைப் பெற்றார்.

1989 மற்றும் 1994 க்கு இடையில், இவர் தனது மாமா சாகிருதீன் தாகருடன் சேர்ந்து ஜுகல்பந்திகளைப் பாடினார்.

## முக்கியப் பதிவுகள்
வாசிபுதீன் தாகரின் பொது வாழ்க்கை 25 பிப்ரவரி 1989 இல் தொடங்கியது. தனது தந்தை இறந்த சில நாட்களுக்குப் பிறகு, தனது முதல் நிகழ்ச்சியை வழங்கினார்.  தனது மாமா சாகிருதீன் தாகருடன் சேர்ந்தும் பாடினார். 1992 இல் சுவிட்சர்லாந்து, இந்தியா மற்றும் ஜப்பானில் வாசிபுதீனின் முதல் பெரிய நிகழ்வு நடந்தது. பின்னர் சுவிட்சர்லாந்து, இந்தியா மற்றும் அமெரிக்காவில் முக்கிய பதிவுகளை பதிவு செய்துள்ளார். இவர்களது வாழ்க்கை மற்றும் இசையை அடிப்படையாக வைத்து ஒரு பிரெஞ்சு தொலைக்காட்சி நிறுவனம் திரைப்படம் எடுத்தது.

வாசிபுதீன் தாகர் 2000 ஆம் ஆண்டு முதல் வட அமெரிக்காவில் துருபத் தனி இசை நிகழ்ச்சியை நடத்தினார். முதன்முதலில் நியூயார்க்கில் 2000 ஆம் ஆண்டில் நேரலை நிகழ்ச்சியை நடத்தினார். அங்கு பிஹாக் இராக இசையை வழங்கினார். பின்னர் ஐக்கிய நாடுகள் அவை, சிகாகோ நகரம், சுமித்சோனியன் நிறுவனங்கள், வாஷிங்டன் பல்கலைக்கழகம், சியாட்டில், இசுட்டான்போர்டு பல்கலைக்கழகம், கலிபோர்னியா பல்கலைக்கழகம், போன்ற பல மதிப்புமிக்க இடங்களில் நிகழ்ச்சிகளை நடத்தினார்.

## சான்றுகள்

## வெளி இணைப்புகள்
*Darbar Festival biography
*NYC Radio Live  Podcast featuring a musical interview with Wassifuddin Dagar.  Originally aired in New York City on WKCR 89.9 FM-NY

பகுப்பு:பத்மசிறீ விருது பெற்ற கலைத் துறையினர்
பகுப்பு:வாழும் மக்கள்
பகுப்பு:1969 பிறப்புகள்
இட்ரியம் அசிட்டைலசிட்டோனேட்டு

**இட்ரியம் அசிட்டைலசிட்டோனேட்டு** (*Yttrium acetylacetonate*)  C15H21O6Y என்ற மூலக்கூற்று வாய்ப்பாட்டால் குறிக்கப்படும் ஒரு வேதிச் சேர்மமாகும். இட்ரியத்தின் அணைவுச் சேர்மமான இதை  Y(acac)3 என்ற சுருக்கக் குறியீட்டாலும் குறிப்பிடுவர். 2.08, 3.81 மற்றும் 4.98 (n=1, 2, 3) என்பவை இதன் உறுதியற்ற மாறிலிகள் மதிப்பாகும். மூவல்காக்சியிட்ரியம் அல்லது திரிசு[பிசு(மும்மெத்தில்சிலில்) அமினோ]யிட்ரியம் சேர்மத்துடன்  அசிட்டைலசிட்டோனைச் சேர்த்து வினைபுரியச் செய்து இட்ரியம் அசிட்டைலசிட்டோனேட்டு தயாரிக்கப்படுகிறது. வெப்பப்படுத்தும்போது இது  சிதைந்து இட்ரியம் ஆக்சைடை உருவாக்குகிறது.

## மேற்கோள்கள்

பகுப்பு:இட்ரியம் சேர்மங்கள்
பகுப்பு:அசிட்டைலசிட்டோனேட்டு அணைவுகள்
பெர்தா ஜிண்டிக்ஸ் தாகர்

**பெர்தா ஜின்டிக்ஸ் தாகர்** (*Bertha Gyndykes Dkhar*) ஒரு பார்வையற்ற இந்திய கல்வியாளர் ஆவார். காசி மொழியில் பிரெயில் எழுத்து முறையை கண்டுபிடித்தவர் என்று அறியப்படுகிறார். 2010 ஆம் ஆண்டில், இந்திய அரசு இவருக்கு இந்தியாவின் நான்காவது உயரிய குடிமகன் விருதான பத்மசிறீ விருதை வழங்கியது.

## சுயசரிதை
இவர், மேகாலயாவின் சில்லாங்கில்  பார்வைக் குறைபாடுள்ள குழந்தையாகப் பிறந்தார். மேலும் கல்லூரியில் படிக்கும் போது பார்வையை முழுமையாக இழந்தார். இதனால் தனது படிப்பைக் கைவிட வேண்டியிருந்தது. வாழ வழியில்லாமல், சந்தையில் பழங்களை விற்று பிழைப்பு நடத்தினார். இயலாமையைக் கடப்பதற்கான முயற்சிகளைத் தொடர்ந்து, பிரெயில் குறியீட்டில் ஆராய்ச்சி செய்து மேகாலயாவின் உள்ளூர் மொழியான காசியில் குறியீட்டை வடிவமைத்தார்.

பார்வையற்ற குழந்தைகளுக்காக பெத்தானி சங்கத்தால் நடத்தப்படும் *ஜோதி ஸ்ரோட் பள்ளியின்* தலைமையாசிரியராக உள்ளார். 2010 ஆம் ஆண்டு இந்தியாவின் நான்காவது உயரிய இந்திய குடிமகன் விருதான பத்மசிறீ விருது பெற்றார். 2000 ஆம் ஆண்டில் இந்திய அரசிடமிருந்து குழந்தைகள் நலனுக்கான தேசிய விருதையும் பெற்றார்.

## இதனையும் பார்க்கவும்

* பிரெயில் எழுத்து முறை

## சான்றுகள்

## வெளி இணைப்புகள்
* 

பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
பகுப்பு:வாழும் மக்கள்
காசுமோசு வங்கி

**காசுமோசு கூட்டுறவு வங்கி நிறுவனம்** (**காசுமோசு வங்கி**)(*Cosmos Co-operative Bank Ltd*), 1906-ல் நிறுவப்பட்ட இந்திய கூட்டுறவு வங்கியாகும். 

## பின்னணி
காசுமோசு வங்கி இந்தியாவின் பழமையான நகர்ப்புற கூட்டுறவு வங்கிகளில் ஒன்றாகும். காசுமோசு வங்கி தனது நூற்றாண்டு விழாவை 18 சனவரி 2006 அன்று கொண்டாடியது. இன்போசிசு பின்னாகில் முதன்மை வங்கி மென்பொருளைப் பயன்படுத்தி இதன் அப்போதைய 140 சேவை நிலையங்களின் முழு வலையமைப்பும் வங்கி இணைப்பு திட்டத்தினை செயல்படுத்திய நாட்டின் முதல் கூட்டுறவு வங்கிகளில் இதுவும் ஒன்றாகும். முப்பது ஆண்டுகளில் இத்தகைய உரிமத்தைப் பெற்ற இந்தியாவின் மூன்றாவது கூட்டுறவு வங்கியாக இது இந்திய ரிசர்வ் வங்கியிடமிருந்து அங்கீகரிக்கப்பட்ட வணிகர் உரிமத்தையும் பெற்றது.

வங்கியின் தலைமையகம் மகாராட்டிர மாநிலம் புனேவில் உள்ள சிவாஜி நகரின் கணேசுகிந்து சாலையிலுள்ள இதன் நிறுவன அலுவலகத்தின் காசுமோசு கோபுரத்தில் அமைந்துள்ளது. 

இந்த வங்கி 18 சனவரி 1906 அன்று புனேவில் கிருஷ்ணாஜி சதாசிவ் கோர் மற்றும் சங்கர் அரி பார்வே ஆகியோரால் நிறுவப்பட்டது. காசுமாசு வங்கியின் முதல் தலைவர் சாகித்ய சாம்ராட் என்.சி கேல்கர் என்ற தாத்யாசாகேப் கேல்கர் ஆவார். திசம்பர் 1, 1990-ல், காசுமோசு வங்கி திட்டமிடப்பட்ட தகுதியினைப் பெற்றது. மேலும் 7 ஆண்டுகளுக்குள் குறுகிய காலத்திற்குள், நவம்பர் 28, 1997 அன்று வங்கிக்கு 'பல மாநில' தகுதி வழங்கப்பட்டது. இதன் மூலம் மகாராட்டிரா, குசராத்து, மத்தியப் பிரதேசம், கர்நாடகா, ஆந்திரப் பிரதேசம், தெலங்காணா மற்றும் தமிழ்நாடு ஆகிய 7 மாநிலங்களில் காசுமோசு வங்கி தன் 140 கிளைகளை நிறுவிச் செயல்படுகிறது. வங்கி 2 மில்லியனுக்கும் அதிகமான வாடிக்கையாளர்களையும் 79,000 பங்குதாரர்களையும் கொண்டுள்ளது.

காசுமோசு வங்கி கூட்டுறவுத் துறையில் நாணய பெட்டகத்தினை இயக்க அனுமதி பெற்ற முதல் வங்கியாகும். காசுமோசு வங்கி புனேவில் நாணய பெட்டகத்தினைக் கொண்டுள்ளது. புனேவில் உள்ள மற்ற வங்கிகளுக்குச் சேவைகளை வழங்குகிறது.

## கிளைகள்
காசுமோசு வங்கி இந்தியாவில் 140 சேவை நிலையங்களுடன் மொத்தம் 5 பிராந்திய அலுவலகங்களைக் கொண்டுள்ளது. இவை 7 மாநிலங்களிலும் 39 முக்கிய இந்திய நகரங்களிலும் பரவியுள்ளன. இவை பின்வருமாறு:

* ஆந்திரப் பிரதேசம் : விஜயவாடா
* குஜராத் : அகமதாபாத், அங்கலேஷ்வர், பரோடா, பாவ்நகர், புஜ், காந்திதாம், ராஜ்கோட், சூரத்
* கர்நாடகா : பெங்களூர், பெல்காம், நிபானி
* மத்திய பிரதேசம் : இந்தூர்
* மகாராஷ்டிரா : அமராவதி, அவுரங்காபாத், பாராமதி, புசாவல், ஜல்கான், ஜல்னா, கோலாப்பூர், மும்பை, நாக்பூர், நாசிக், பால்தான், புனே, சாங்லி, சதாரா, சோலாப்பூர், தானே, யவத்மால்
* தமிழ்நாடு : சென்னை, கோயம்புத்தூர்
* தெலுங்கானா: ஐதராபாத்து, செகந்தராபாத்

## மேலும் பார்க்கவும்

* இந்தியாவில் வங்கி

## மேற்கோள்கள்

## வெளி இணைப்புகள்

* காஸ்மோஸ் வங்கி இணையதளம்

பகுப்பு:இந்தியக் கூட்டுறவு வங்கிகள்
பிரசியோடைமியம்(III) புரோமைடு

**பிரசியோடைமியம்(III) புரோமைடு** (*Praseodymium(III) bromide*) PrBr3 என்ற மூலக்கூற்று வாய்ப்பாட்டால் குறிக்கப்படும் ஒரு வேதிச் சேர்மமாகும். ஒரு பிரசியோடைமியம் அணுவும் மூன்று புரோமின் அணுக்களூம் சேர்ந்து இந்தப் படிக்ச்சேர்மம் உருவாகிறது.
## பண்புகள்
### தோற்றம்
பிரசியோடைமியம்(III) புரோமைடு அறை வெப்பநிலையில் ஒரு பச்சை நிற திண்மமாகக் காணப்படுகிறது. பொதுவாக இச்சேர்மம் தூளாக கையாளப்படுகிறது.

### இயற்பியல் பண்புகள்
பிரசியோடைமியம்(III) புரோமைடின் மூலக்கூறு எடை 380.62 கிராம் ஆகும். இதன் அடர்த்தி 5.28 கி/செ.மி2 என அளவிடப்பட்டுள்ளது.

UCl3 சேர்மத்தின் படிக அமைப்பை பிரசியோடைமியம்(III) புரோமை ஏற்றுக்கொள்கிறது. பிரசியோடைமியம் அயனிகள் 9-ஒருங்கிணைப்புகளுடன் முக்கோணப் பட்டக வடிவவியலைப் பின்பற்றுகின்றன. பிரசியோடைமியம்-புரோமின் பிணைப்புகளீன்  பிணைப்பு நீளம் 3.05 Å மற்றும் 3.13 ஆக உள்ளன. 

### வேதிப் பண்புகள்
பிரசியோடைமியம்(III) புரோமைடு நீருறிஞ்சும் தன்மை கொண்ட சேர்மமாகும்.  சேர்மங்களில் 3 என்ற  ஆக்சிசனேற்ற நிலை எண்ணில் பிரசியோடைமியம்(III) புரோமைடு வினையில் ஈடுபடுகிறது. 

### தீங்குகள்
பிரசியோடைமியம்(III) புரோமைடு தோல் எரிச்சல் (H315/R38), கண் எரிச்சல் (H319/R36) ஆகியவற்றை ஏற்படுத்துகிறது. பிரசியோடைமியம்(III) புரோமைடு கலந்துள்ள காற்று, தூசி , புகை,வாயு, மூடுபனி போன்றவற்றை தவிர்த்தல் வேண்டும். இதைப் பயன்படுத்தும்போது கையுறைகளைப் பயன்படுத்த வேண்டும். பயன்படுத்திய பின்னர் கைகளை நன்கு கழுவி தூய்மையாக்கிக் கொள்ள வேண்டும். கண்களில் பட நேர்ந்தால் கண்களை பலமுறை கழுவ வேண்டும்.
 
## மேற்கோள்கள்

பகுப்பு:பிரசியோடைமியம்(III) சேர்மங்கள்
பகுப்பு:புரோமைடுகள்
திருமலைவையாவூர்

**திருமலைவையாவூர்** () என்பது தமிழ்நாடு மாநிலத்தின் செங்கல்பட்டு மாவட்டத்திலுள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 86 மீட்டர் உயரத்தில் அமைந்துள்ள திருமலைவையாவூர் பகுதியின் புவியியல் ஆள்கூறுகள்,  ஆகும். மதுராந்தகம், மேல்மருவத்தூர், சிங்கபெருமாள்கோவில், மறைமலைநகர், செங்கல்பட்டு, கூடுவாஞ்சேரி, வண்டலூர், பெருங்களத்தூர் மற்றும் தாம்பரம் ஆகியவை திருமலைவையாவூர் பகுதிக்கு அருகிலுள்ள சில முக்கிய புறநகர்ப் பகுதிகளாகும்.

திருமலைவையாவூர் பகுதியில், தமிழக அரசின் இந்து சமய அறநிலையத் துறை கட்டுப்பாட்டில் இயங்குகிற பிரசன்ன வெங்கடேச பெருமாள் கோயில் ஒன்று அமையப் பெற்றுள்ளது.

## மேற்கோள்கள்

## வெளி இணைப்புகள்
* GeoHack - திருமலைவையாவூர்

பகுப்பு:செங்கல்பட்டு மாவட்டத்தில் உள்ள கிராமங்கள்
பிரசியோடைமியம் பிசுமத்தைடு

**பிரசியோடைமியம் பிசுமத்தைடு** (*Praseodymium bismuthide*) BiPr என்ற மூலக்கூற்று வாய்ப்பாட்டால் குறிக்கப்படும் ஒரு வேதிச் சேர்மமாகும். 

## தயாரிப்பு
1800 பாகை செல்சியசு வெப்பநிலையில் பிரசியோடைமியத்தையும் பிசுமத்தையும் விகிதவியல் அளவில் கலந்து வினைக்கு உட்படுத்தினால் பிரசியோடைமியம் பிசுமுத்தைடு உருவாகிறது.
:: \mathsf{ Pr + Bi \ \xrightarrow{1800^oC}\ PrBi }

## இயற்பியல் பண்புகள்
Fm3m என்ற இடக்குழுவில்  a = 0.64631 நானோமீட்டர், Z = 4 என்ற செல் அளவுருக்களுடன் பிரசியோடைமியம் பிசுமுத்தைடு சோடியம் குளோரைடின் (NaCl) படிக கட்டமைப்பில் கனசதுர படிகங்களாக உருவாகிறது. இந்த சேர்மம் தோராயமாக 1800 ° செல்சியசு வெப்பநிலையில் உருகும். 14 கிகா பாசுக்கல்  அழுத்தத்தில், இது ஒரு கட்ட மாற்றத்திற்கு உட்படுகிறது.

## இதையும் காண்க
*பிரசியோடைமியம் ஆண்டிமோணைடு

## மேற்கோள்கள்

பகுப்பு:பிரசியோடைமியம்(III) சேர்மங்கள்
பகுப்பு:பிசுமத்தைடுகள்
பகுப்பு:பிசுமத் சேர்மங்கள்
பகுப்பு:பாறை உப்பு படிகக் கட்டமைப்பு
புத்தேரி நயினார் யோகீசுவரமுடையார் கோயில்

**நயினார் யோகீசுவரமுடையார்  கோயில்** () என்பது தமிழ்நாடு மாநிலத்தின் கன்னியாகுமரி மாவட்டத்தில் நாகர்கோவில் பகுதியின் புத்தேரி புறநகர்ப் பகுதியில் அமைந்துள்ள ஓர் இந்துக் கோயில் ஆகும். குறிப்பிட்ட ஒரு சமுதாயத்தினரால் பூசை வழிபாட்டு நெறிமுறைகள் கையாளப்படும் ஒரு சமுதாயக் கோயில் ஆகும். இந்து வெள்ளாளர் சமுதாய மரபினரால் பூசைகள் செய்யப்படுகின்றன. நயினார் யோகீசுவரமுடையார் சன்னதி, பூலோவுடைய கண்டன் சாஸ்தா சன்னதி, பூதத்தான் சன்னதி ஆகியவை இக்கோயிலின் வழிபாட்டுக்குரிய இடங்களாகும்.

கடல் மட்டத்திலிருந்து சுமார் 72 மீட்டர் உயரத்தில் அமைந்துள்ள நயினார் யோகீசுவரமுடையார் கோயிலின் புவியியல் ஆள்கூறுகள்,  ஆகும்.

இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.

## மேற்கோள்கள்

## வெளி இணைப்புகள்
* GeoHack - புத்தேரி நயினார் யோகீசுவரமுடையார் கோயில்

பகுப்பு:கன்னியாகுமரி மாவட்டத்திலுள்ள இந்துக் கோயில்கள்
பிரசியோடைமியம் ஆர்சனைடு

**பிரசியோடைமியம் ஆர்சனைடு**  (*Praseodymium arsenide*) PrAs என்ற மூலக்கூற்று வாய்ப்பாட்டால்  விவரிக்கப்படும் ஒரு கனிம வேதியியல் சேர்மமாகும். பிரசியோடைமியம் தனிமமும் ஆர்சனிக்கும் சேர்ந்து வினைபுரிந்து இந்த இருமச் சேர்மம் உருவாகிறது.
## தயாரிப்பு
பிரசியோடைமியத்துடன் ஆர்சனிக்கை சேர்த்து சூடுபடுத்தினால் பிரசியோடைமியம் ஆர்சனைடு உருவாகிறது. 
:: Pr + As --->PrAs

## பண்புகள்
F m3m என்ற இடக்குழுவில் a = 0.6009 நானோமீட்டர், Z = 4 என்ற செல் அளவுருக்களுடன் பிரசியோடைமியம் ஆர்சனைடு சோடியம் குளோரைடு போன்ற கனசதுரக் கட்டமைப்பில் படிகமாகிறது. சூடுபடுத்தப்படும்போது இது Pr4As3 மற்றும் ஆர்சனிக்காக சிதைவடைகிறது. 27 கிகா பாசுக்கல் அழுத்தத்தில் நிலைமாற்றம் நிகழ்ந்து நாற்கோண படிகத் திட்டம் உருவாகிறது.
## மேலும் காண்க
* பிரசியோடைமியம் ஆண்டிமோணைடு
* பிரசியோடைமியம் பிசுமத்தைடு

## மேற்கோள்கள்

பகுப்பு:பிரசியோடைமியம்(III) சேர்மங்கள்
பகுப்பு:ஆர்சினைடுகள்
பகுப்பு:பாறை உப்பு படிகக் கட்டமைப்பு
திருமலைவையாவூர் பிரசன்ன வெங்கடேச பெருமாள் கோயில்

**திருமலைவையாவூர் பிரசன்ன வெங்கடேச பெருமாள் கோயில்** () என்பது தமிழ்நாடு மாநிலத்தில் செங்கல்பட்டு மாவட்டத்தின் திருமலைவையாவூர் புறநகர்ப் பகுதியில் அமைந்துள்ள ஒரு பெருமாள் கோயில் ஆகும்.

கடல் மட்டத்திலிருந்து சுமார் 128 மீட்டர் உயரத்தில் அமைந்துள்ள திருமலைவையாவூர் பிரசன்ன வெங்கடேச பெருமாள் கோயிலின் புவியியல் ஆள்கூறுகள்,  ஆகும்.

இக்கோயிலின் மூலவர் பிரசன்ன வெங்கடேசர்; தாயார் அலர்மேல்மங்கை ஆவர். உற்சவர்களாக சீனிவாசர் மற்றும் கள்ளபிரான் ஆகியோர் அருள்பாலிக்கின்றனர். பிரசன்ன வெங்கடேச பெருமாள், அலர்மேல்மங்கை தாயார், இலட்சுமிவராகர், இராமர், ஜெய வீர ஆஞ்சநேயர், சக்கரத்தாழ்வார், சுதர்சன ஆழ்வார், நரசிம்மர், ஆண்டாள் மற்றும் இராமானுசர் ஆகியோர் சன்னதிகள் இக்கோயிலில் அமையப் பெற்றுள்ளன. இக்கோயிலின் தீர்த்தம் வராக தீர்த்தம் ஆகும். வைகானச ஆகம முறைப்படி பூசைகள் நடைபெறுகின்றன.

இக்கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.
## மேற்கோள்கள்

## வெளி இணைப்புகள்
* GeoHack - திருமலைவையாவூர் பிரசன்ன வெங்கடேச பெருமாள் கோயில்

பகுப்பு:செங்கல்பட்டு மாவட்டத்திலுள்ள பெருமாள் கோயில்கள்
விபின் கசானா

**விபின் கசானா** (*Vipin Kasana*) இந்தியாவைச் சேர்ந்த ஒரு தடகள வீரராவார். ஈட்டி எறிதல் விளையாட்டில் இவர் இந்தியாவின் சார்பாக பங்கேற்று விளையாடினார். இசுகாட்லாந்தின் கிளாசுகோ நகரத்தில் நடந்த 2014 காமன்வெல்த் விளையாட்டுப் போட்டிகளில் விபின் பங்கேற்றார். 2018 ஆம் ஆண்டு நடைபெற்ற பொதுநலவாய விளையாட்டுப் போட்டிகளில் இவர் ஐந்தாவது இடத்தைப் பிடித்தார்.

கசானா 2019 ஆம் ஆண்டு செக் குடியரசில் நடைபெற்ற போட்டியில் தன்னுடைய சிறந்த முயற்சியாக 82.51 மீ தொலைவுக்கு ஈட்டி எறிந்தார்.

## மேற்கோள்கள்

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:இந்தியத் தடகள வீரர்கள்
வள்ளி சத்யபாமா

**வள்ளி சத்யபாமா** (*Vally Sathyabhama*) இந்தியாவைச் சேர்ந்த ஒரு தடகள வீராங்கனையாவார். 1964 ஆம் ஆண்டு மே மாதம் 14 ஆம் தேதியன்று இவர் பிறந்தார். நீண்ட தூர ஓட்டப்பந்தய விளையாட்டில் இந்தியாவின் சார்பாக இவர் பங்கேற்று விளையாடி வருகிறார். 1995 ஆம் ஆண்டு டிசம்பர் மாதம் 21 ஆம் தேதி தமிழ்நாட்டின் சென்னை நகரில் நடைபெற்ற மாரத்தான் போட்டியில் பங்கேற்று  2:38:10 நிமிடத்தில் ஓடி இந்திய தேசிய சாதனையைப் படைத்தார்.

1991 ஆம் ஆண்டு அகில இந்திய திறந்தநிலை வெற்றியாளர் போட்டியில் 10,000 மீட்டர் ஓட்டத்தில் வள்ளி சத்யபாமா தங்கப் பதக்கம் வென்றார். அதே ஆண்டில், அகில இந்திய மாநிலங்களுக்கு இடையேயான வெற்றியாளர் போட்டியில் 10,000 மீ ஓட்டத்தில் தங்கம் வென்றதன் மூலம் தனது செயல்திறனை மீண்டும் வெளிப்படுத்தினார்.

## மேற்கோள்கள்

## புற இணைப்புகள்
*

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:இந்தியப் பெண் விளையாட்டு வீரர்கள்
பகுப்பு:இந்தியப் பெண் தடகள வீரர்கள்
பெரிய மலை உள்ளான்

**பெரிய மலை உள்ளான்** (*Wood snipe*) என்பது வட இந்தியா, நேபாளம், பூட்டான், தெற்கு சீனாவின் இமயமலைப் பகுதிகளில் இனப்பெருக்கம் செய்யும் ஒரு பறவை ஆகும். குளிர்காலத்தில், இது இமயமலையின் உயரம் குறைந்த பகுதிகளில் காணப்படுகிறது. வட வியட்நாமுக்கு சிறிய எண்ணிக்கையிலான பறவைகள் வலசை போகின்றன. இவை நடு இந்தியா, தென்னிந்தியா, இலங்கை, வங்காளதேசம், மியான்மர், வடக்கு தாய்லாந்து, லாவோஸ் ஆகிய நாடுகளில் அலைந்து திரிபவையாக உள்ளன.

## விளக்கம்
இந்த உள்ளான்கள் காடையை விடச் சற்றுப் பெரியதாக  நீளத்தில் இருக்கும். அலகும் விழிப்படலமும் பழுப்பு நிறத்தில் இருக்கும். கால்கள் ஈயநிறம் தோய்ந்த பச்சை நிறத்தில் இருக்கும். உடலின் மேற்பகுதி ஆழ்ந்த பழுப்பாகாகத் தெளிவற்ற கருப்பு, கருஞ்சிவப்பு, வெளிர்மஞ்சள் பட்டைகளுடன் காணப்படும். மார்பு சிவப்புக் கலந்த மஞ்சளாகப் பழுப்புப் பட்டைகளுடன் இருக்கும். உடலின் பிற அடிப்பகுதிகள் வெண்மையாக நெருக்கமான பழுப்புப் பட்டைகளுடன் விளங்கக் காணலாம். ஆணும் பெண்ணும் ஒன்று போன்ற தோற்றம் கொண்டவை. 

## நடத்தை
மலைகளைச் சார்ந்த புல்வெளிகளில் இவை தனித்தே காணப்படும். வௌவாலைப் போலவும் ஆந்தையைப் போலவும் மெல்லவே தத்தளித்தபடி மேலும் கீழுமாக வாழ்ந்தும் எழுந்தும் பறகக்கூடியன. இதைக் கொண்டு இவற்றை எளிதில் அடையாளம் காணலாம். புழு பூச்சிகளே இவற்றின் உணவாகும். பொடிக்கற்கள் வயிற்றில் காணப்படுவதுண்டு.  
 
## இனப்பெருக்கம்
இவை  உயரமுள்ள அல்பைன் தூந்திரவெளிகளில் இனப்பெருக்கம் செய்கின்றன. குளிர்காலத்தில் தெற்கில் குறைந்த உயரமுள்ள மலைப் பகுதிகளுக்கு இடம் பெயரும்.

## நிலை
10,000க்கும் குறைவான எண்ணிக்கைக் கொண்ட இந்த பறவை இனம் அழிவாய்ப்பு இனம்  என வகைப்படுத்தப்பட்டுள்ளது. இதன்  முக்கிய அச்சுறுத்தல்களான வாழ்விட இழப்பு, வேட்டையாடப்படுதல் ஆகியவை உள்ளன. நேபாளத்தில் உள்ள லாங்டாங் மற்றும் சாகர்மாதா தேசியப் பூங்கா உட்பட சில பாதுகாக்கப்பட்ட பகுதிகளில் இவை பதிவு செய்யப்பட்டுள்ளன.

## மேற்கோள்கள்

பகுப்பு:தென்கிழக்காசியப் பறவைகள்
பகுப்பு:நேபாளப் பறவைகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:உள்ளான்கள்
பகுப்பு:பூட்டான் பறவைகள்
சின்னதாராபுரம் முனிமுக்தீசுவரர் கோயில்

**முனிமுக்தீசுவரர் கோயில்** () என்பது தமிழ்நாடு மாநிலத்தின் கரூர் மாவட்டத்தில் சின்னதாராபுரம் புறநகர்ப் பகுதியில் அமைந்துள்ள ஒரு சிவன் கோயில் ஆகும். இக்கோயிலின் மூலவர் முனிமுக்தீசுவரர் மற்றும் தாயார் அகிலாண்டீசுவரி ஆவர்.

கடல் மட்டத்திலிருந்து சுமார் 221 மீட்டர் உயரத்தில் அமைந்துள்ள முனிமுக்தீசுவரர் கோயிலின் புவியியல் ஆள்கூறுகள்,  ஆகும்.

தமிழக அரசின் இந்து சமய அறநிலையத் துறை கட்டுப்பாட்டில் இக்கோயில் இயங்குகிறது.
## மேற்கோள்கள்

## வெளி இணைப்புகள்
* GeoHack - சின்னதாராபுரம் முனிமுக்தீசுவரர் கோயில்

பகுப்பு:கரூர் மாவட்டத்திலுள்ள சிவன் கோயில்கள்
பேண்டிகோட்டா

***பேண்டிகோட்டா*** (*Bandicota*) என்பது ஆசியாவைச் சேர்ந்த கொறித்துண்ணிகளின் பேரினமாகும். இது **பெரிச்சாலிகள்** என்று அழைக்கப்படுகிறது. இவற்றின் பொதுவான பெயர் மற்றும் பேரினப் பெயர் தெலுங்கு மொழி வார்த்தையான *பாண்டிகொக்கு* (పందికొక్కు) என்பதிலிருந்து பெறப்பட்டது. டி. என். ஏ. ஆய்வுகள் *ரேட்டசு* *சென்சு லாடோவின்* ஒரு பகுதியாக மலுக்கு மற்றும் ஆத்திரேலிய *[[எலி|ரேட்டசு]]* பேரினங்களின் பரவலின் ஒற்றை சிற்றின பேரின இன உறவின் சகோதர கிளையாக இருப்பதைக் கண்டறிந்துள்ளது.

## சிற்றினங்கள்

* இந்தியப் பெருச்சாளி (*பே. இண்டிகா*) பெச்சுடீன், 1800
* சின்ன பெருச்சாளி (*பே. பெங்கலென்சிசு*) கிரே மற்றும் ஹார்ட்விக், 1833
* சாவிலெ பெருச்சாளி (*பே. சாவெலே*) தாமசு, 1916

## மேற்கோள்கள்

பகுப்பு:கொறிணிகள்
பகுப்பு:பாலூட்டிப் பேரினங்கள்
பகுப்பு:பெருச்சாளி
வெள்ளைப் பல் எலி

**வெள்ளைப் பல் எலி** (*White-toothed rat*) என்பது ***பெரில்மிசு*** பேரினத்தினைச் சார்ந்த ஆசியாவின்பழைய உலக எலிகள் குழுவாகும்.

## சிற்றினங்கள்
***பெரில்மிசு*** சிற்றினங்கள்

* சிறிய வெள்ளைப் பல் எலி, *பெரில்மிசு பெர்ட்மோரி* பிளைத், 1851
* பெளவர் வெள்ளைப் பல் எலி, *பெரில்மிசு பெளவெர்சி* ஆண்டர்சன், 1879
* கென்னத் வெள்ளைப் பல் எலி, *பெரில்மிசு மெக்கன்சி* தாமசு, 1916
* மணிப்பூர் வெள்ளைப் பல் எலி, *பெரில்மிசு மணிபுலசு* தாமசு, 1916

## மேற்கோள்கள்

பகுப்பு:கொறிணிகள்
பகுப்பு:பாலூட்டிப் பேரினங்கள்
சுவின்ஹோ உள்ளான்

**சுவின்ஹோ உள்ளான்**, ( *Swinhoe's snipe* ), **காட்டு உள்ளான்** அல்லது **சீன உள்ளான்**  என்றும் அழைக்கப்படுவது,  நடுத்தர அளவிலான ( 27–29)&nbsp;செ.மீ. நீளம்,  38-44&nbsp;செ.மீ. இறக்கை அகலம்,  120 கிராம் எடை), நெடுந்தொலைவு, வலசை போகும்  பறவை ஆகும்.

1861 ஆம் ஆண்டில் இந்த இனத்தை முதன்முதலில் விவரித்த பிரித்தானிய இயற்கை ஆர்வலர் ராபர்ட் ஸ்வின்ஹோவின் நினைவாக இதற்கு பெயர் இடப்பட்டது.

## விளக்கம்
இது பழக்க வழக்கம், இனப்பெருக்கம் ஆகிய எல்லாவற்றிலும்  கூரியவால் உள்ளானைப் பெரிதும் ஒத்து இருக்கும். சற்று அளவில் பெரியதாகக் காணப்படும் இதன் வால் இறகுகள் கூரியவால் உள்ளானைப் போலன்றி வேறுபட அமைந்திருப்பதால் இதைக் கொண்டுதான் அடையாளம் காணவேண்டும்.  தென் கொரியாவில் இந்த இனம் பொதுவாக *சோ சூக்யுங்* என்று குறிப்பிடப்படுகிறது.

## பரவல்
இவை முதன்மையாக நடு மற்றும் தெற்கு சைபீரியா மற்றும் மங்கோலியாவில் இனப்பெருக்கம் செய்கிறன்றன. இனப்பெருக்கம் செய்யாத பருவத்தில் ஒட்டுமொத்த பறவைகளும் வலசை போகின்றன. இப்பறவைகள் முக்கியமாக கிழக்கு மற்றும் தெற்கு இந்தியா, இலங்கை, தென்கிழக்கு சீனா, தென்கிழக்காசியா, நியூ கினி போன்ற இடங்களில் காலத்தைக் கழிக்கின்றன. இவை கிழக்கு சீனாவிலும் எப்போதாவது யப்பானிலும் இடம்பெயர்ந்து வந்ததாக பதிவு செய்யப்பட்டுள்ளது. ஆத்திரேலியாவில் இப்பறவை காணப்பட்ட பதிவுகளில் முக்கியமாக வடக்குப் பிரதேசத்தின் டாப் எண்ட் மற்றும் வடமேற்கு மேற்கு ஆஸ்திரேலியா போன்ற பகுதிகள் ஆகும்.

## வாழ்விடம்
இவற்றின் இனப்பெருக்க வாழ்விடமாக புல்வெளிகள் உள்ளன. இனப்பெருக்கம் செய்யாத வாழ்விடமாக நெல் வயல்கள் மற்றும் கழிவுநீர் பண்ணைகள் உட்பட பல்வேறு வகையான ஆழமற்ற நன்னீர் சதுப்பு நிலங்கள் ஆகும். சேற்று நிலம்,  ஆழமற்ற தண்ணீர் போன்றவற்றிலும் அருகிலுள்ள தாவரங்களிலும் உணவு தேடும்.

## உணவு
இது முதன்மையாக மண்புழுக்கள், மெல்லுடலிகள், பூச்சிகள் உட்பட சிறிய முதுகெலும்பிலி உயிர்களை உணவாகக் கொள்கிறது.

## பாதுகாப்பு
பரவலான வாழிட எல்லை மற்றும் பறவைகளின் எண்ணிக்கையில் குறிப்பிடத்தக்க சரிவு போன்றவற்றவைக்கான சான்றுகள் இல்லாததால், இந்த இனம் தீவாய்ப்புக் கவலைக் குறைந்த இனமாக மதிப்பிடப்படுகிறது.

## மேற்கோள்கள்

பகுப்பு:கரைப்பறவைகள்
பகுப்பு:உள்ளான்கள்
பகுப்பு:மங்கோலியப் பறவைகள்
மணிப்பூர் வெள்ளைப் பல் எலி

**மணிப்பூர் வெள்ளைப் பல் எலி** (*Manipur white-toothed rat*)(***பெரில்மிசு மணிபுலசு***) என்பது முரிடே குடும்பத்தில் உள்ள கொறிக்கும் சிற்றினமாகும்.

மணிப்பூர் வெள்ளைப் பல் எலி வடகிழக்கு இந்தியா, வடக்கு மற்றும் மத்திய மியான்மர் மற்றும் சீனாவின் யுன்னான் மாகாணம் (சல்வீன் ஆற்றின் மேற்கு) ஆகியவற்றில் காணப்படுகிறது. இந்தியாவில், இது அசாமில் உள்ள கோலாகாட், நாகாலாந்தின் கெக்ரிமா மலைகள் மற்றும் நாகா குன்றுகள் மணிப்பூரின் பிஷணுபூர், சேனாபதி மற்றும் இம்பால் மாவட்டங்களில் காணப்படுகிறது.

## மேற்கோள்கள்

*  

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
இந்திய அஞ்சல் கட்டண வங்கி

**இந்தியா அஞ்சல் கட்டண வங்கி** (*India Post Payments Bank*) என்பது இந்திய அரசின் தகவல் தொடர்பு அமைச்சகத்தின் அஞ்சல் துறையின் உரிமையின் கீழ் செயல்படும் இந்தியத் தபால் துறையின் வணிக பிரிவாகும். 2018-ல் துவங்கப்பட்ட இந்த வங்கி சேவையில் சனவரி 2022 நிலவரப்படி 6 கோடிக்கும் அதிகமான வாடிக்கையாளர்கள் உள்ளனர்.

## வரலாறு
thumb| 2017ஆம் ஆண்டு இந்திய அஞ்சல் கட்டண வங்கியின் தொடக்கத்தின் போது வெளியிடப்பட்ட தபால்தலை.
19 ஆகத்து 2015 அன்று, இந்திய அஞ்சல் துறை இந்திய ரிசர்வ் வங்கியிடமிருந்து பணம் செலுத்தும் வங்கியை நடத்துவதற்கான உரிமத்தைப் பெற்றது. 17 ஆகத்து 2016 அன்று, பணம் செலுத்தும் வங்கியை அமைப்பதற்காக பொது வரையறுக்கப்பட்ட அரசு நிறுவனமாகப் பதிவு செய்யப்பட்டது. இந்திய அஞ்சல் கட்டண வங்கி தகவல் தொடர்பு அமைச்சகத்தின் கீழ் இந்திய அஞ்சல் துறையுடன் செயல்படுகிறது.

இந்திய அஞ்சல் கட்டண வங்கியின்  முன்னோட்டத் திட்டம் 30 சனவரி 2017 அன்று ராய்பூர் மற்றும் ராஞ்சியில் தொடங்கப்பட்டது. வங்கியை அமைப்பதற்காக ஆகத்து 2018-ல், மத்திய அமைச்சரவை   ரூபாய்க்கு ஒப்புதல் அளித்தது. முதல் கட்டமாக 650 கிளைகள் மற்றும் 3,250 தபால் நிலையங்களை வங்கியின் அணுகல் மையமாக 1 செப்டம்பர் 2018 அன்று திறக்கப்பட்டது. முதற்கட்டமாகப் பத்தாயிரத்திற்கும் மேற்பட்ட தபால்காரர்கள் இச்சேவைக்காக நியமிக்கப்பட்டுள்ளனர். திசம்பர் 2020க்குள் சுமார் 4 கோடி வாடிக்கையாளர்களை வங்கி பெற்றுள்ளது. சனவரி 2022-ல், இந்தியா அஞ்சல் கட்டண வங்கி 8 கோடி வாடிக்கையாளர்களைக் கடந்துள்ளது.

## சேவைகள்
[இடது|thumb| [மெக்சனா|மெக்சனாவில் உள்ள தலைமை தபால் நிலையத்தில் வங்கியின் கிளை]]
இந்திய அஞ்சல் கட்டண வங்கியானது இந்தியாவின் 155,015 தபால் நிலையங்களையும் வங்கியின் அணுகல் மையமாகவும், 3 லட்சம் தபால்காரர்கள் மற்றும் கிராம தபால் ஊழியர்களை வங்கி சேவைகளை வழங்கவும் பயன்படுத்துவதை நோக்கமாகக் கொண்டுள்ளது.

இந்திய அஞ்சல் கட்டண வங்கி சேமிப்புக் கணக்குகள், பணப் பரிமாற்றம் மற்றும் மூன்றாம் தரப்பினர் மூலம் காப்பீடுகள், இரசீது மற்றும் பயன்பாட்டுக் கொடுப்பனவுகளை வழங்குகிறது.

இந்த வங்கி கீழே குறிப்பிட்ட அம்சங்களையும் வழங்குகிறது:

* கணக்கு: வங்கி சேமிப்புக் கணக்கு மற்றும் நடப்புக் கணக்குகளை  வரையில் வழங்குகிறது.
* விரைவான எதிர்வினை குறியீடு அட்டை: கணக்கு எண்கள், தனிப்பட்ட அடையாள எண் மற்றும் கடவுச்சொற்களை நினைவில் வைத்திருக்க வேண்டிய தேவையை நீக்கி வாடிக்கையாளர்கள் விரைவான் எதிர்வினை குறியீடு கட்டணங்களைப் பயன்படுத்தலாம்.
* ஒருமித்த கொடுக்கல் இணைப்பிடைமுகம்
* உடனடி கொடுக்கல் சேவை
* தேசிய மின்வழி நிதி மாற்றம்
* நிகழ்நேர பெருந்திரள் தீர்வு
* பாரத் கட்டணம் செலுத்து முறைமை
* நேரடி பலன் பரிமாற்றம்
* ரூபே பற்று அட்டை
* ஆதார் இணைக்கப்பட்ட கட்டணச் சேவை

இந்திய அஞ்சல் கட்டண வங்கியானது சுமார் 17 கோடி அஞ்சல் சேமிப்பு வங்கிக்  கணக்குகளை தன் கணக்குகளுடன் இணைக்க அனுமதிக்கப்பட்டுள்ளது.

## மேலும் பார்க்கவும்

* இந்திய அஞ்சல் துறை

## மேற்கோள்கள்

பகுப்பு:இந்திய வங்கிகள்
ஐதராபாத்தில் உள்ள நிறுவனங்களின் பட்டியல்

**ஐதராபாத்தில் உள்ள நிறுவனங்களின் பட்டியல்** (*List of companies based in Hyderabad*) என்பது தெலங்காணாவின் ஐதராபாத்தைத் தளமாகக் கொண்ட முக்கிய நிறுவனங்களின் பட்டியல் ஆகும். இது முழுமையான பட்டியல் அல்ல (*அதாவது* ஐதராபாத்தில் இவற்றின் தலைமையகம் உள்ளது).

* அடையார் ஆனந்த பவன்
* அரவிந்தோ பார்மா 
* உயிரியல் ஈ. நிறுவனம்
* *பாரத் பயோடெக்* 
* பிரைட்காம் குழு
* சையண்ட்
* தி டெக்கான் குரோனிக்கள் (நாளிதழ்)
* திவியின் ஆய்வகங்கள் 
* டாக்டர் ரெட்டீசு ஆய்வகங்கள் 
* இந்திய மின்னணு கழகம்
* ஈ தொலைக்காட்சி நிறுவனம்
* *க்ளென்மார்க் பார்மாசூட்டிகல்ஸ்*
* ஜி. எம். ஆர். குழுமம்
* ஜி. வி. கே.
* கெரிட்டேஜ் பூட்சு (பாரம்பரிய உணவுகள்)
* கெட்டோரோ மருந்துகள்
* இந்திய மருந்து மற்றும் மருந்து பொருட்கள் நிறுவனம்
* *இந்தியன் இம்யூனாலஜிகல் நிறுவனம்*
* கிருஷ்ணா மருத்துவ அறிவியல் நிறுவனம்
* லாரசு ஆய்வகங்கள்
* சத்யம் கம்ப்யூட்டர் சர்வீசஸ் லிமிடெட்
* என். எம். டி. சி.
* நவயுக குழு
* நாட்கோ பார்மா
* அணு எரிபொருள் வளாகம்
* பல்சஸ் குழு
* இசுகைரூட் ஏரோஸ்பேசு
* டாடா வணிக ஆதரவு சேவைகள்
* டாடா மேம்பட்ட அமைப்புகள்
* ட்ரூஜெட்
* வசாயிப் தனியார் நிறுவனம்

*

## மேற்கோள்கள்

பகுப்பு:ஐதராபாத்து
இசுரோ விண்வெளி நிலையம்

**இசுரோ விண்வெளி நிலையம்** (**ISS**) என்பது இந்தியா கட்டப்பட்டு இந்திய விண்வெளி ஆராய்ச்சி நிறுவனத்தால் இயக்கப்படும் ஒரு திட்டமிடப்பட்ட விண்வெளி நிலையமாகும். விண்வெளி நிலையம் 20 டன் எடையுடன் புவியிலிருந்து சுமார் 400 கிலோமீட்டர் தொலைவு வட்டணையில் இயங்கும். அங்கு விண்வெளி வீரர்கள் 15 முதல் 20 நாட்கள் தங்க முடியும். முதலில் இது  2030 இல் தொடங்க திட்டமிடப்பட்டது ககன்யான் குழு விண்வெளிப் பயணப் பணி, கோவிட் - 19 தொற்றுநோய் தொடர்பான தொழில்நுட்பச் சிக்கல்கள் காரணமாக இது 2035 க்கு ஒத்திவைக்கப்பட்டது.

2019 ஆம் ஆண்டில் இந்திய விண்வெளி ஆராய்ச்சி அமைப்பின் (இஸ்ரோ) தலைவர் கே. சிவன் , முன்மொழியப்பட்ட விண்வெளி நிலையத்தின் அம்சங்களை முதன்முறையாக முன்வைத்தார் , விண்வெளி நிலையம் 20 டன் வரை எடையுள்ளதாகக் கூறினார். மூன்று ஆண்டுகளுக்குப் பிறகு சிவனின் புத்தாண்டு உரையில் , இந்தியாவின் முதல் குழு விண்வெளிப் பயணத் திட்டம் ககன்யான் வடிவமைப்பு கட்டத்தை முடித்து சோதனைக் கட்டத்திற்குள் நுழைந்துள்ளது என்று அவர் கூறினார்.

## மேலும் காண்க

* விண்வெளி நிலையம்
* ககன்யான்
* இந்திய மனித விண்வெளிப் பயணத் திட்டம்

## மேற்கோள்கள்

பகுப்பு:இந்திய விண்வெளி ஆய்வு நிறுவனம்
அனந்தமங்கலம் அகத்தீசுவரர் கோயில்

**அனந்தமங்கலம் அகத்தீசுவரர் கோயில்** என்பது தமிழ்நாடு மாநிலத்தில் காஞ்சிபுரம் மாவட்டத்தின் அனந்தமங்கலம் புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். இக்கோயிலின் மூலவர் அகத்தீசுவரர் மற்றும் தாயார் ஆனந்தவல்லி ஆவர்.

கடல் மட்டத்திலிருந்து சுமார் 109 மீட்டர் உயரத்தில் அமைந்துள்ள அனந்தமங்கலம் அகத்தீசுவரர் கோயிலின் புவியியல் ஆள்கூறுகள்,  ஆகும்.

திருமால், பிரம்மா, பாதாள விநாயகர், முருகன், தட்சிணாமூர்த்தி, துர்க்கை மற்றும் சண்டிகேசுவரர் ஆகிய தெய்வங்கள் இக்கோயிலில் அருள்பாலிக்கின்றனர்.
## மேற்கோள்கள்

## வெளி இணைப்புகள்
* GeoHack - அனந்தமங்கலம் அகத்தீசுவரர் கோயில்

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பென்னு

**பென்னு** (Bennu), உலகின் படைப்பிற்கு காராணமான எகிப்தியக் கடவுளான இரா (சூரியன்) கடவுளுடன் தொடர்புடைய பறவை வடிவக் கடவுள் ஆவார். கிரேக்க புராணங்களில் கூறப்படும் பீனிக்ஸ் பறவையின் புனைவுக்கு பென்னு தெய்வம் காரணமாக இருந்திருக்கலாம்.

எகிப்திய தொன்மவியல்படி, பென்னு தெய்வம் சுயமாக உருவான ஒரு உயிரினம் ஆகும். உலகப் படைப்பின் போது கடவுள் இராவுடன் பென்னு தெய்வம் பங்கு வகித்ததாகக் கூறப்படுகிறது.  பென்னு தெய்வம் இராவின் ஆக்கப்பூர்வமான செயல்களை செயல்படுத்தியவர் என்றும் கூறப்படுகிறது. பென்னு தெய்வம் மறுபிறப்பின் அடையாளமாகவும் இருந்தார். எனவே பென்னு கடவுள் வாழ்வு, இறப்பு, மறுவாழ்வுக்கு காரணமான ஒசிரிசுடன் தொடர்புடையவர். பென்னு கடவுள் தன்னை அவ்வப்போது புதுப்பித்துக் கொள்ளும் ஆற்றல் கொண்டவர்.

## வழிபாடு
பண்டைய எகிப்தின் வில் உள்ள ஐரினெஃபரின் கல்லறையில் இருந்து தலையில் சூரிய வட்டுடன் பென்னுவின் சித்தரிப்பு
ஆத்தூம் மற்றும்  இரா கடவுள்களைப் போல இருந்தது.  ஹெல்லியோபோலிஸ் நகரத்தில் பென்னுவின் வழிபாடு இருந்திருக்கலாம்.  பண்டைய எகிப்தியர்களின் இறுதிச் சடங்குகளின் போது வைக்கப்படும் கல் வண்டு தாயத்துகளில் பென்னுவின் உருவம் காணப்படுகிறது. 
## புது எகிப்து இராச்சியத்தில்
புது எகிப்து இராச்சியக் காலத்தில் பென்னு கடவுளின் உருவம் சாம்பல் நாரையின் வடிவத்தில், நீண்ட அலகுடன், தலையில் இரண்டு சிறகுகளுடன் வடிக்கப்பட்டுள்ளது. 
## இதனையும் காண்க
* பண்டைய எகிப்தியக் கடவுள்கள்
## மேற்கோள்கள்

## மேலும் படிக்க
* 
* Lecocq, Françoise (2016). "Inventing the Phoenix: A Myth in the making Through Words and Images". In Johnston, Patricia A.; Mastrocinque, Attilio; Papaioannou, Sophia. *Animals in Greek and Roman Religion and Myth*. Cambridge Scholars Publishing, pp.&nbsp;449–478.
* Lecocq, Françoise (2019). "L'oiseau bénou-phénix et son tertre sur la tunique historiée de Saqqâra. Une interprétation nouvelle" , *ENiM (Égypte nilotique et méditerranéenne)* 12, 2019, pp.&nbsp;247–280.
* 
* 

## வெளி இணைப்புகள்
* 

பகுப்பு:எகிப்தியக் கடவுள்கள்
பகுப்பு:எகிப்திய தொன்மவியல்
சனத் மிசுரா

**சனத் மிசுரா** (*Sanat Misra*) இந்திய நாட்டினைச் சார்ந்த ஓர் இறகுப்பந்தாட்ட வீரர் ஆவார். இவர் *மிஷ்ரா* என்ற பெயராலும்  அழைக்கப்படுகிறார். 1962 ஆம் ஆண்டில் சனத் மிசுரா பிறந்தார். தேசிய இரட்டையர் போட்டியில் வெற்றியாளர் மற்றும் கலப்பு இரட்டையர் போட்டியில் வெற்றியாளர் என்ற சிறப்புகளைப் பெற்றிருந்தார். 1986ஆம் ஆண்டு நடைபெற்ற ஆசிய விளையாட்டுப் போட்டியில் ஆடவர் குழு நிகழ்வில் இறகுப்பந்தாட்டத்தில் வெண்கலப் பதக்கம் வென்றார். 2006 ஆம் ஆண்டு சூன் மாதம் 17ஆம் தேதியன்று சனத் மிசுரா இறந்தார். 

## மேற்கோள்கள்

பகுப்பு:1962 பிறப்புகள்
பகுப்பு:2006 இறப்புகள்
பகுப்பு:இந்திய இறகுப்பந்தாட்ட வீரர்கள்
பகுப்பு:ஆசிய விளையாட்டுப் போட்டிகள்
இந்திய மனித விண்வெளிப் பயணத் திட்டம்

**இந்திய மனித விண்வெளிப் பயணத் திட்டம்** (ஐ. எச். எஸ். பி.) என்பது இந்திய விண்வெளி ஆராய்ச்சி நிறுவனத்தின் (ஐ. எஸ். ஆர். ஓ) ஒரு தொடர்ச்சியான திட்டமாகும் , இது குழுவினரின் விண்கலத்தை  தாழ் புவி வட்டணையில் செலுத்தத் தேவையான தொழில்நுட்பத்தை உருவாக்கும்.. மனிதர்கள் இல்லாத ககன்யான் - 1 ,  ககன்யான் 2 விண்கலங்கள் 2024 ஆம் ஆண்டில் விண்ணில்  ஏவத் திட்டமிடப்பட்டுள்ளது , அதைத் தொடர்ந்து 2025 ஆம் ஆண்டில் எல்விஎம் 3ஏவூர்தியில் குழுவுள்ள விண்கலம் செலுத்தப்படும்.

ஆகத்து, 2018 இலான *[[ககன்யான்]]* பணி அறிவிப்புக்கு முன்னர் , மனித விண்வெளிப் பயணம் இசுரோவுக்கு முன்னுரிமையாக இல்லை , ஆனால் அது 2007 முதலே இது  தொடர்புடைய தொழில்நுட்பங்களில் பணியாற்றி வந்தது , மேலும் இது ஒரு குழுப் பெட்டகம் வளிமண்டல மறு நுழைவு செய்முறை,  இந்தத் திட்டப்பணிக்கான   ஏவுதளச் சாதனைச் சோதனையை நிகழ்த்தியது.  2018  திசம்பரில் , இரண்டு விண்வெளி வீரர்களைக் கொண்ட 7 நாள் குழு விண்கலத்திற்கு இந்திய அரசு மேலும் 100 பில்லியன் உரூபாக்களை (1.5 பில்லியன் அமெரிக்க டாலர்களை)  வழங்க ஒப்புதல் அளித்தது.

இந்த திட்டம் வெற்றிகரமாக நிறைவடைந்தால் , சோவியத் யூனியன் , அமெரிக்கா மற்றும் சீனாவுக்கு அடுத்தபடியாக விண்வெளிக்குச் செல்லும் நான்காவது நாடு என்ற பெருமையை இந்தியா பெறும். முதல் குழுவினரின் விண்வெளி விண்கலங்களை நடத்திய பிறகு , நிறுவனம் ஒரு விண்வெளி நிலையத் திட்டத்தைத் தொடங்க விரும்புகிறது.  குழு நிலா தரையிறக்கம் ,  நாளடைவில் குழு கோள்  இடையிலான பயணங்கள் ஆகியன திட்டமிடப்பட்டுள்ளன.

## மேலும் காண்க

* ககன்யான்
* எல். வி. எம்3
* சந்திரயான் திட்டம்
* மங்கள்யான் திட்டம்

## மேற்கோள்கள்

பகுப்பு:காணொளிக் கோப்பு உள்ள கட்டுரைகள்
பகுப்பு:இந்திய விண்வெளித் திட்டங்கள்
பகுப்பு:2006 இல் இந்தியா
இந்திய செவ்வாய்த் தேட்டத் திட்டங்கள்

**இந்திய செவ்வாய்த் தேட்டத் திட்டங்கள்** என்பது இந்திய விண்வெளி ஆராய்ச்சி அமைப்பு (இசுரோ) செவ்வாய்க் கோளை ஆராய்வதற்காக தொடரும் விண்வெளி பயணங்களின் தொடர் ஆகும். இந்த ஆய்வு தற்போது  சுற்றுகலன் பயணங்களுடன் முதன்மைக் கட்டத்தில் உள்ளது.

இதுவரை ஒரே ஒரு திட்டம் மட்டுமே நிறைவேற்றப்பட்டது. அது செவ்வாயைச் சுற்றி ஒரு சுற்றுகலனை அனுப்பியது , பின்னர் அது 2022 இல் புவியுடனான தொடர்பை இழந்தது. 2024 ஆம் ஆண்டில் ஏவுதல் சாளரம் திறக்கப்படும் போது இரண்டாவது திட்டப்பணி திட்டமிடப்பட்டது.

## காட்சிமேடை

File:One of the first images of the surface of Mars taken by the Mangalyaan on September 25, 2014.jpg| 2014 செப்டம்பர் 25 அன்று செவ்வாய் சுற்றுகலன் எடுத்த செவ்வாய்க்கான முதல் படிமங்கள்
File:Arsia Mons - Mars Orbiter Mission (30108068296).png| அர்சியா மோன்சின் மங்கள்யான் படிமம்
File:Tharsis and Valles Marineris - Mars Orbiter Mission (30055660701).png|மங்கள்யான் எடுத்த தார்சிசு, வாலெசு மாரினெரிசு படிமங்கள்
File:Mars as seen from Mangalyaan (MOM).png|மங்கள்யானில் இருந்தான செவ்வாயின் காட்சி
File:Syrtis Major - Mars Orbiter Mission (29512601624).png|பெருஞ்சிர்ட்டிசு வட்டாரத்தின் செவ்வாய் சுற்றுகலன் திட்ட முச்சட்டக வண்ண ஒளிப்படக் கருவியின் கலவைக்காட்சி, 2015, செப்டம்பர் 24.
File:NorthMars.jpg| செவ்வாய் வடமுனை


## மேலும் காண்க

## மேற்கோள்கள்

## வெளி இணைப்புகள்
*Mars Colour Camera images from ISRO
பகுப்பு:செவ்வாய்த் திட்டங்கள்
பகுப்பு:இந்திய விண்வெளி ஆய்வு நிறுவனம்
பகுப்பு:செவ்வாய் சுற்றுகலன் திட்டம்
கோபால்ட்டு ஆர்சனைடு

**கோபால்ட்டு ஆர்சனைடு** (*Cobalt arsenide*) CoAs என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கோபால்ட்டு தனிமமும் ஆர்சனிக்கும் சேர்ந்து வினைபுரிந்து இந்த இருமச் சேர்மம் உருவாகிறது.

## இயற்பியல் பண்புகள்
Pnam என்ற இடக்குழுவில் a = 0.515 நானோமீட்டர், b = 0.596 நானோமீட்டர், c = 0.351 நானோமீட்டர், Z = 4. என்ற செல் அளவுருக்களுடன் கோபால்ட்டு ஆர்சனைடு நேர்சாய்சதுரக்  கட்டமைப்பில் படிகமாகிறது.
 
இரும்பு ஆர்சனைடின் கட்டமைப்பை ஒத்த கட்டமைப்பையே கோபால்ட்டு ஆர்சனேட்டும் ஏற்றுள்ளது.

தோராயமாக 6-8 கிகாபாசுக்கல் அழுத்தத்தில் கோபால்ட்டு ஆர்சனைடின் ஒற்றைப் படிகங்கள்  குறைந்த-சமச்சீர் கட்டத்திற்கு மாற்றத்திற்கு உட்படுகின்றன. 

## பயன்
கோபால்ட்டு ஆர்சனைடு ஒரு குறைகடத்தியாகவும் புகைப்பட ஒளியியல் பயன்பாடுகளிலும் பயன்படுத்தப்படுகிறது.

## மேற்கோள்கள்

பகுப்பு:கோபால்ட்(III) சேர்மங்கள்
பகுப்பு:ஆர்சினைடுகள்